b'\n_START_ARTICLE_\nGawad Palanca\n_START_PARAGRAPH_\nAng Gawad Pang-alaala kay Don Carlos Palanca para sa Panitikan o Gawad Palanca ay isang pinakabantog at pinakamatagal na gawad pampanitikan at binansagang "Gantimpalang Pulitzer" ng Pilipinas._NEWLINE_Karaniwan, kung hindi lahat, sa mga mahalaga o pangunahing manunulat na Pilipino ay may isa o maraming Palanca sa kanilang bigkis. Sa mga iba, lalo na ang mga baguhang manunulat na kathang-isip o makata, ang pagkapanalo ng isang Palanca ay isang uri ng pagbibinyag ng apoy na isa ay nakatuntong sa pangkat ng pampanitikang Pilipino.\n_START_SECTION_\nKasaysayan\n_START_PARAGRAPH_\nItinatag ang Gawad Carlos Palanca noong 1950 bilang pagbibigay-pugay kay Don Carlos Palanca, Sr., isang tao na nag-aral na may sariling pagsisikap at umangat hanggang sa naging matagumpay na negosyante. Siya ay patron ng mga institusyong pang-edukasyon at itinanim niya sa mga isip ng kanyang mga anak ang halaga ng edukasyon._NEWLINE_Ang kanyang mga tagapagmana ay nagpasiya na kanyang pangalan ay dapat magkaroon ng karangalan sa mga nagsusumikap na nakakatulong sa pagpapayaman ng pamanang pangkultura ng bansa._NEWLINE_Ang mga layunin ng gawad nakapagtulong sa pagpapaunlad ng panitikang Pilipino sa pamamagitan ng pagbibigay ng mga insentibo para sa mga manunulat upang maglikha ng kanilang pinakanamumukod-tanging gawang pampanitikan; at maging kayamanan ng hiyas na pampanitikan ng Pilipinas mula sa mga manunulat na Pilipino at tumulong sa panghuling diseminasyon sa mga tao, lalo na sa mga mag-aaral._NEWLINE_Sa taong 2000, ang Pangkalahatang Tagapamahala ng Gawad ay si Sylvia Palanca-Quirino.\n_START_SECTION_\nPag-unlad ng mga kategorya\n_START_PARAGRAPH_\nNagsimula ang gawad sa kategoryang Maikling Kuwento sa Tagalog at Inggles._NEWLINE_Pagkalipas ng mga taon, gayundin ang gawad na umaani ng pumapanaig na pakli, nadagdagan ang mga bagong kategorya: Dulang May Isang Yugto noong 1953; Tula noong 1963, Dulang Ganap ang Haba noong 1975, Sanaysay noong 1979, Nobela noong 1980, Maikling Kuwentong Pambata noong 1989, Dulang Pantelebisyon noong 1990, at Dulang Pampelikula noong 1994._NEWLINE_Noong 1997, nabuksan ang tatlong bagong dibisyon. Ito\'y mga Iloko, Cebuano at Hiligaynon-Ilonggong Maikling Kuwento. Upang udyuking magsulat mula sa kabataan, ang Kabataang Sanaysay para sa mag-aaral ng mataas na paaralan ay nabuksan noong 1998. At noong 2000, nadagdagan ang isang bagong kategorya: Kuwentong Pangkathang-Isip na Panghinaharap, isang hiwalay na uri ng maikling kuwento na may pananaw sa kabila ng sa kinabukasan na sumasaklaw sa hangganan ng kasalukuyan.\n_START_SECTION_\nAng Bulwagan ng Katanyagan ng Palanca\n_START_PARAGRAPH_\nAng Bulwagan ng Katanyagan ng Palanca ay itinatag noong 1995 at ipinagkaloob ito sa mga nanalo ng Palanca na nakapanalo ng limang unang gantimpala sa mga panayang kategorya. Ang mga kasalukuyang nakamit ng Bulwagan ng Katanyagan ng Palanca ay:'